cyanic-selkie/wikianc huggingface dataset:
เดอะนัน
เนื้อเรื่อง
อารามนักบุญคาร์ทา (Saint Cartha's monastery) ในโรมาเนีย เดิมเป็นปราสาทที่ดยุก (duke) คนหนึ่งสร้างขึ้นในสมัยกลาง ดยุกคนนี้หลงใหลในไสยศาสตร์ และอัญเชิญปิศาจตนหนึ่งขึ้นมาจากนรกผ่านทางรอยแตกบนพื้นสุสานใต้ดินที่ปราสาท ปิศาจตนนั้น คือ แวลแลก (Valak) แต่ศาสนจักรนำกำลังบุกเข้าจับดยุกประหาร เอาเครื่องรางที่มีพระโลหิตพระคริสต์มาปิดผนึกรอยแตกบนพื้นสุสาน ขังปิศาจไว้ในห้องนั้นได้สำเร็จ แล้วแปรปราสาทเป็นอารามแม่ชี มอบหน้าที่ให้สวดขังปิศาจไว้ตลอดมา เหตุการณ์ดำเนินต่อมาโดยสงบจนสงครามโลกครั้งที่สอง ระเบิดลง ผนึกแตกออก ปิศาจเล็ดรอดออกมาได้
ใน ค.ศ. 1952 แม่ชีสองคนพยายามจะเข้าอุโมงค์ใต้อารามไปหาพระสารีริกธาตุเก่าแก่เพื่อนำพระโลหิตมาผนึกปิศาจไว้ดังเดิม แต่ถูกปิศาจซึ่งแปลงตนเป็นแม่ชีออกจู่โจม เหลือรอดมาได้คนเดียว คือ ภคินีวิกทอเรีย (Sister Victoria) ทว่า ปิศาจพยายามเข้าสิงร่างแม่ชีวิกทอเรียเพื่อใช้ทำชั่วต่าง ๆ วิกทอเรียจึงแขวนคอตาย เฟรนชี (Frenchie) ชาวบ้านที่นำเสบียงมาส่งอาราม พบศพเข้า ทำให้สำนักพระสันตะปาปาทราบเรื่องและสั่งบาทหลวงเบิร์ก (Burke) เดินทางไปสืบสวนพร้อมกับแม่ชีฝึกหัดชื่อ ภคินีไอรีน (Sister Irene)
เบิร์กกับไอรีนกลับถึงอารามในเช้าต่อมา แต่แม่ชีไอรีนผู้เดียวที่เข้าไปข้างในได้เพราะเป็นเขตหวงห้าม ไอรีนพบแม่ชีคนอื่น ๆ ซึ่งเล่าให้ฟังว่า กำลังผลัดกันสวดปัดเป่าผีร้ายไปจากอารามแห่งนี้ และภคินีโออานา (Sister Oana) ก็เล่าความเป็นมาของอารามให้ฟัง ไอรีนจึงร่วมสวดด้วยหลังจากถูกปิศาจทำร้าย แต่ไม่นานก็พบว่า แม่ชีทั้งหลายในอารามนี้ตายหมดแล้ว ที่จริงตนเองสวดอยู่คนเดียวตลอดมา ครั้นเฟรนชีเดินทางกลับมาอาราม คนทั้งสามก็ตั้งข้อสรุปกันว่า จะหยุดแวลแลกได้โดยใช้พระโลหิตพระคริสต์มาปิดผนึกสุสานไว้เหมือนก่อน พวกเขาจึงเข้าอุโมงค์ไปหาพระโลหิต ปิศาจเข้าสิงไอรีน แต่เฟรนชีเอาพระโลหิตละเลงบนใบหน้าไอรีน ขับไล่ปิศาจออกไปจากร่างไอรีนสำเร็จ ปิศาจบันดาลให้น้ำท่วมห้องที่พวกเขาอยู่ ขณะที่ปิศาจพยายามจับไอรีนกดน้ำให้ตายนั้นเอง ไอรีนดื่มพระโลหิตที่ถืออยู่ในมือแล้วบ้วนใส่ใบหน้าปิศาจ พระโลหิตไหลนองท่วมพื้นห้อง ปิดผนึกประตูนรกไว้ดังเดิม แต่ที่จริงแล้ว ปิศาจเข้าสิงร่างเฟรนชีไว้ทัน โดยที่เบิร์กและไอรินมิล่วงรู้เลย และเฟรนชีก็เปิดเผยว่า ชื่อจริงของตนก็คือ เมาริซ (Maurice)
ยี่สิบปีให้หลัง ณ ห้องประชุมมหาวิทยาลัยแห่งหนึ่ง แคโรลิน เพอร์รอน (Carolyn Perron) ชมเอด กับลอร์เรน วอร์เรน (Ed and Lorraine Warren) นำเสนอภาพการไล่ผีให้ชายผู้หนึ่งนามว่า เมาริซ ในภาพนั้น เมาริซยึดตัวลอร์เรนไว้ ทำให้ลอร์เรนเห็นภาพการตายของเอดในนิมิต นำไปสู่การสืบสวนใน คนเรียกผี 2 ซึ่งเอดกับลอร์เรนส่งปิศาจแวลแลกกลับสู่อเวจี
ไจคะมี
ในสมัยอาณาจักรอยุธยา เป็นไปได้ว่าเมืองนี้เป็นเมืองขึ้นของอยุธยา คนไทยรู้จักในชื่อว่า เชียงกราน หรือ เชียงตราน ต่อมาเปลี่ยนชื่อเมืองตามนามวิลเลียม แอมเฮิสต์ เอิร์ลแอมเฮิสต์ที่ 1 ผู้ว่าอินเดีย ที่ได้เมืองนี้ไปในช่วงสงครามอังกฤษ–พม่าครั้งที่หนึ่ง ว่า แอมเฮิสต์ (Amherst)
เมืองตั้งอยู่บนคาบสมุทรทางตอนใต้ของเมืองเมาะลำเลิงราว 48 กิโลเมตร เป็นจุดหมายปลายทางที่ได้รับความนิยมของนักท่องเที่ยวท้องถิ่นและนักท่องเที่ยวต่างชาติ เมืองมีเจดีย์ไจคะมีเยเลที่ก่อสร้างขึ้นบนทะเล โดยใช้วัสดุตามธรรมชาติของแนวหินปะการังเป็นฐานรากเชื่อมต่อทางเดินไปยังหาด
เมืองนี้มีสถิติปริมาณน้ำฝน 75 มิลลิเมตร เมื่อวันที่ 14 มกราคม พ.ศ. 2545 มีปริมาณน้ำฝนที่สูงที่สุดภายใน 24 ชั่วโมงของเดือนมกราคม ในรอบ 30 ปีที่ผ่านมา
ความพยายามลอบปลงพระชนม์สมเด็จพระสันตะปาปายอห์น ปอลที่ 2
เหตุการณ์
ในวันที่ 13 พฤษภาคม ผู้ก่อการนั่งอยู่ในจัตุรัสและเขียนไปรษณียบัตรขณะรอพระสันตะปาปาเสด็จฯ หลังพระสันตะปาปาเสด็จผ่านบรรดาผู้รอเข้าพบพระองค์ด้วยความปิติ อาดจายิงปืนจำนวนสี่นัดใส่พระองค์เมื่อเวลา 17:17 โดยใช้ปืนพกกึ่งอัตโนมัติ 9mm บราวนิงไฮเพาเวอร์ ส่งผลให้พระองค์ประชวรสาหัส จากนั้นอาดจาหลบหนีจากที่เกิดเหตุขณะที่ฝูงชนตกอยู่ในความตกใจและหวาดกลัว ก่อนที่เขาจะทิ้งปืนโดยการโยนเข้าใต้รถบรรทุกคันหนึ่ง แต่ขณะพยายามหลบหนี เขาถูกจับกุมโดยหัวหน้าหน่วยรักษาความปลอดภัยวาติกัน กามิลโล กิบิน, แม่ชีรูปหนึ่ง และผู้อยู่ในเหตุการณ์อีกหลายคนผู้ขัดขวางไม่ให้เขายิงปืนเพิ่มและหลบหนี เขาถูกจับกุมในทันที กระสุนทั้งสี่นัดที่ยิงไปนั้นถูกเข้าพระสันตะปาปาทั้งหมด สองนัดฝังเข้าในลำไส้ตอนล่าง และอีกสองนัดทะลุนิ้วชี้ซ้ายและแขนขวาของพระองค์ รวมถึงมีผู้ยืนเข้าชมพระองค์ได้รับบาดเจ็บอีกสองคน คือแอนน์ ออเดร (Ann Odre) จากเมืองบัฟฟาโล รัฐนิวยอร์ก ผู้ถูกกระสุนเข้าที่ทรวงอก และโรส ฮอลล์ (Rose Hall) ผู้ได้รับบาดแผลเล็กน้อยที่แขน  พระสันตะปาปาถูกนำส่งพระองค์ไปยังโรงพยาบาลโดยทันที ในขณะที่เจ้าหน้าที่ตรวจตราบริเวณรอบที่เกิดเหตุ ผู้ก่อเหตุ Çelik ตระหนกกลัวจนหนีจากที่เกิดเหตุทั้ง ๆ ที่ยังไม่ได้จุดชนวนระเบิดขนาดเล็กที่ได้รับมอบหมายให้ทำ
วิกิพีเดียภาษาไทย
วิกิพีเดียภาษาไทย คือรุ่นภาษาไทยของวิกิพีเดีย เว็บไซต์สารานุกรมออนไลน์เนื้อหาเสรีและเปิดให้ทุกคนสามารถแก้ไขได้ เว็บไซต์ดำเนินการโดยมูลนิธิวิกิมีเดียและเปิดใช้งานเมื่อวันที่ 25 ธันวาคม 2546 ในเดือน วิกิพีเดียภาษาไทยมี พิเศษ:Statistics บทความ เป็นวิกิพีเดียขนาดใหญ่สุดอันดับที่ 56
กิจกรรม
เมื่อวันที่ 7 มกราคม 2554 มีข่าวว่า จุติ ไกรฤกษ์ รัฐมนตรีว่าการกระทรวงเทคโนโลยีสารสนเทศและการสื่อสาร กล่าวว่า มอบหมายให้กสท โทรคมนาคมนำเงิน 10.7 ล้านบาทจ้างแปลบทความวิกิพีเดียภาษาอังกฤษ 3 ล้านบทความเป็นภาษาไทย โดยใช้เทคโนโลยี Statistical Machine Translation เนื้อหาที่แปลแล้วจะอยู่บน www.asiaonline.com แต่กระทั่ง พ.ศ. 2555 พบว่าเว็บไซต์ www.asiaonline.com ปิดตัวลงโดยไม่ทราบสาเหตุโดยไม่ทราบว่าเว็บไซต์ดังกล่าวหยุดให้บริการตั้งแต่วันที่เท่าไหร่
วันที่ 11 ตุลาคม 2555 ดีแทคเปิดบริการวิกิพีเดียซีโร่ (Wikipedia Zero) ซึ่งไม่เสียค่าใช้จ่าย โดยเปิดตัวครั้งแรกในงานมหกรรมทางการศึกษาเพื่อพัฒนาวิชาชีพครู (Educa 2012)
เมื่อวันที่ 27 เมษายน 2557 ดีแทคเปิดตัวกิจกรรม "เพิ่มพูนความรู้ให้สังคมไทยกับวิกิพีเดีย" เชิญชวนให้พนักงานแปลบทความวิกิพีเดียภาษาอังกฤษเป็นภาษาไทย โดยตั้งเป้าช่วยสร้างบทความภาษาไทย 5,000 เรื่อง จำนวนชั่วโมงอาสารวมกว่า 10,000 ชั่วโมง ด้านทวีธรรม ลิมปานุภาพ ผู้ประสานงานอาสาสมัครวิกิพีเดียในประเทศไทย กล่าวว่า วิกิพีเดียภาษาไทยยังมีบทความน้อยมากเมื่อเทียบกับวิกิพีเดียภาษาอื่น และบทความส่วนใหญ่ยังสั้นและข้อมูลไม่ครบถ้วน นอกจากนี้ ยังมีอาสาสมัครน้อยมากเมื่อเทียบกับประชากรที่เข้าถึงอินเทอร์เน็ตได้ การที่มีอาสาสมัครเพิ่มขึ้นจะทำให้วิกิพีเดียภาษาไทยสามารถบริหารเนื้อหาให้มีคุณภาพทัดเทียมวิกิพีเดียในประเทศที่พัฒนาแล้ว
เมื่อวันที่ 19 กันยายน 2557 ช่วงบ่าย มีรายงานว่าเมื่อเข้ายูอาร์แอลวิกิพีเดียภาษาไทยแล้ว หน้าจอปรากฏข้อความจากกระทรวงเทคโนโลยีสารสนเทศและการสื่อสารระบุว่า "มีเนื้อหาและข้อมูลที่ไม่เหมาะสม" เครือข่ายที่ไม่สามารถเข้าถึงได้มี 3BB และทรู แต่ยังสามารถเข้าได้ทางยูอาร์แอล https ตลอดจนรุ่นสำหรับโทรศัพท์เคลื่อนที่
ในปี 2562 ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC) มีการจัดการแข่งขันในหัวข้อ "โปรแกรมถามตอบจากคลังข้อมูลวิกิพีเดียภาษาไทย (Question answering program from Thai Wikipedia)"
เนื้อหา
ในปี 2552 หนังสือพิมพ์ผู้จัดการลงว่าในบทความประเทศไทยระบุระบอบการปกครองผิดเป็นราชาธิปไตยภายใต้รัฐธรรมนูญ
เดือนธันวาคม 2556 สื่อรายงานว่า มีผู้เข้าไปแก้ไขเนื้อหาบทความกรมสอบสวนคดีพิเศษ อ้างว่า ธาริต เพ็งดิษฐ์ ถึงแก่กรรมแล้ว และแก้ไขชื่อเป็น "ธาริตสีดวง" มีผลงาน "เป่านกหวีด" ฝ่ายธาริตกล่าวว่าจะไม่ฟ้องร้อง
เดือนสิงหาคม 2557 มีข่าวว่า พลเอก ประยุทธ์ จันทร์โอชา ถูกระบุชื่อเป็นนายกรัฐมนตรีก่อนหน้าสภานิติบัญญัติแห่งชาติลงมติเลือก
ในปี 2563 มีการสอบถามถึงไอพีที่เข้ามาแก้ไขในบทความแก้วสรร อติโพธิ และทวงถามผู้รับผิดชอบ ไพศาล พืชมงคลโพสต์ว่า มีผู้ไม่หวังดีแก้ไขบทความโรงเรียนเตรียมอุดมศึกษาระบุชื่อจอมพล ป. พิบูลสงครามเป็นผู้ก่อตั้ง และลบชื่อหม่อมหลวงปิ่น มาลากุล
การเข้าใช้
เว็บไซต์วิกิพีเดีย (รวมทุกภาษา) เป็นเว็บไซต์ที่มีผู้ใช้จากประเทศไทยเข้ามากเป็นอันดับที่ 8 โดยการจัดอับดับของอเล็กซา และเมื่อเทียบกับวิกิพีเดียภาษาอื่น ๆ วิกิพีเดียภาษาไทยมีผู้ใช้ทั่วโลกเข้ามากเป็นอันดับที่ 19 จากฐานข้อมูลสถิติของวิกิมีเดีย
จากการสำรวจด้วยแบบสอบถามโดย มนัสชล หิรัญรัตน์ นิเทศศาสตรมหาบัณฑิต จุฬาลงกรณ์มหาวิทยาลัยในราว พ.ศ. 2549-2550 จากกลุ่มตัวอย่างผู้ใช้วิกิพีเดียภาษาไทยและผู้ใช้อินเทอร์เน็ตชาวไทย 400 คน ร้อยละ 80 เปิดดูวิกิพีเดียภาษาไทยอย่างน้อยเดือนละหนึ่งครั้ง และร้อยละ 48 เปิดอย่างน้อยสัปดาห์ละหนึ่งครั้ง โดยร้อยละ 54 เข้าสู่เว็บไซต์โดยตรง (ผ่านทางที่อยู่ th.wikipedia.org) และร้อยละ 51 เข้าผ่านทางเสิร์ชเอนจิน (หนึ่งคนสามารถตอบได้มากกว่าหนึ่งช่องทาง) และมีประมาณร้อยละ 27 ที่ตอบว่าเคยมีส่วนร่วมในการปรับปรุงเนื้อหาในวิกิพีเดียภาษาไทย
ใน พ.ศ. 2555 มีการเปิดเผยคำค้นที่มีผู้ค้นหามากที่สุด พบว่าคำค้นสามอันดับแรกที่มีผู้ค้นหาในวิกิพีเดียภาษาไทยมากที่สุด ได้แก่ สมาคมประชาชาติแห่งเอเชียตะวันออกเฉียงใต้, เศรษฐกิจพอเพียงและประเทศไทยตามลำดับ
ในเดือนเมษายน พ.ศ. 2557 มี 5,704 บัญชีที่มีการแก้ไขอย่างน้อย 10 ครั้ง มีบัญชีที่แก้ไขมากกว่า 5 ครั้งในเดือนนั้น 347 บัญชี และแก้ไขมากกว่า 100 ครั้ง 52 บัญชี
จำนวนบทความ
ปัจจุบันวิกิพีเดียภาษาไทยมีทั้งหมด หน้า โดยเป็นบทความ  หน้า ส่วนที่เหลือเป็นหน้าโครงการ แม่แบบ วิธีใช้ หน้าพิเศษ และหน้าอภิปราย
จำนวนผู้ลงทะเบียน
ปัจจุบันมีจำนวนผู้ใช้ที่ลงทะเบียนแล้ว บัญชี เป็นผู้ดูแล  บัญชี อัตราส่วนผู้ใช้ต่อผู้ดูแลเท่ากับประมาณ 0 : 1
จำนวนสื่อภาพและเสียง
ปัจจุบันมีจำนวนไฟล์ภาพและสื่อทั้งหมด ไฟล์ ไม่รวมภาพที่เชื่อมโยงมาจากวิกิมีเดียคอมมอนส์
จำนวนการแก้ไข
ปัจจุบันมีการแก้ไขทั้งหมดรวม ครั้ง หรือ  ครั้งต่อหนึ่งหน้าโดยเฉลี่ย
การประเมินคุณภาพภายใน
โดยรวมวิกิพีเดียใช้การควบคุมคุณภาพภายในซึ่งใช้จัดระเบียบการสนับสนุนและพัฒนาเนื้อหาแก่ผู้ใช้ พิสัยการประเมินควบคุมคุณภาพเริ่มจากการประเมินขั้น "โครง" ซึ่งจากนั้นจะมีการขัดเกลาและพัฒนาเป็น "พอใช้" และ "ดี" ตามลำดับ กระทั่งถึงมาตรฐานคุณภาพที่ประเมินภายในสูงสุดในขั้น "บทความคัดสรร" ในบรรดา 80,000 กว่าบทความในเดือนมิถุนายน พ.ศ. 2557 มี 110 บทความที่เป็นบทความคัดสรร (ประมาณ % ของทั้งหมด)
คู่แข่ง
สารานุกรมไทยสำหรับเยาวชนคือเว็บไซต์สารานุกรมออนไลน์ภาษาไทยภายใต้การดำเนินงานของมูลนิธิ​โครงการ​สารานุกรม​ไทย​สำหรับ​เยาวชน​ โดย​พระราช​ป​ระ​สง​ค์ใน​พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ความแตกต่างระหว่างสารานุกรมไทยสำหรับเยาวชนและวิกิพีเดียคือเนื้อหาในสารานุกรมไทยสำหรับเยาวชนถูกสร้างขึ้นโดยผู้ทรงคุณวุฒิและผู้เชี่ยวชาญจากหลายสาขาและได้รับการสงวนลิขสิทธิ์ ขณะที่เนื้อหาในวิกิพีเดียถูกสร้างขึ้นโดยผู้ใช้หลายคนแจกจ่ายได้อย่างเสรีภายใต้สัญญาอนุญาตครีเอทีฟคอมมอนส์ แบบแสดงที่มา-อนุญาตแบบเดียวกัน 3.0
กีฬาระบำใต้น้ำในโอลิมปิกฤดูร้อน 1988 – หญิงคู่
กีฬาระบำใต้น้ำในโอลิมปิกฤดูร้อน 1988 ประเภทหญิงคู่ แข่งขันที่โซล ประเทศเกาหลีใต้ รอบชิงชนะเลิศจัดขึ้นในวันที่ 1 ตุลาคม ค.ศ. 1988
ไฟนอลแฟนตาซี แทกติกส์ แอดวานซ์
เนื้อเรื่อง
เรื่องราวในเกมเกิดขึ้นในโลกแห่งความจริง ตัวเอกของเรื่อง มาร์ช ซึ่งอยู่ในเมืองที่ชื่อ เซนท์ไอวาลิซ กับเพื่อนๆของเขา คือ มิวท์, ลิซ และดอน น้องชายของเขาเอง วันหนึ่งมิวท์นำหนังสือประหลาดมาให้ทั้งสี่ดูและทำให้โลกที่อยู่ในหนังสือเป็นจริงขึ้นมา มาร์ชตื่นขึ้นและพบว่าเขาอยู่ในประเทศที่ชื่อไอวาลิซ ประเทศที่อยู่ในหนังสือ เขาได้พบว่าทางเดียวที่จะได้กลับบ้านคือต้องทำลายคริสตัลทั้ง 4 ที่ค้ำจุนโลกอยู่ แต่ทว่าเพื่อนๆของเขา ทั้งลิซและดอน ต่างต้องการที่จะอยู่ในโลกนี้ต่อไปและมิวท์เองซึ่งต้องการให้โลกนี้คงอยู่ตลอดกาล เพราะเขาได้มีแม่และพ่อที่แสนดี ส่วนลิซสาเหตุที่ไม่อยากกลับก็คือ เธอไม่อยากให้ผมของเธอเป็นสีขาวในโลกแห่งความจริง
อิวาลิซ
โลกอิวาลิซเป็นชื่อโลกเดียวกันกับในเกมไฟนอลแฟนตาซี แทกติกส์ และไฟนอลแฟนตาซี XII โดยจะประกอบด้วยเผ่าพันธุ์ทั้งหมด 5 เผ่าพันธุ์อันได้แก่ มนุษย์, มูเกิล, อึงโม, วิเอรา และบังกา โลกอิวาลิซเป็นโลกที่ขับเคลื่อยด้วยกฎ ในทุก ๆ วันและทุก ๆ การต่อสู้จะมีกฎบังคับใช้และผู้ที่กระทำผิดจะต้องถูกให้ใบเหลืองและใบแดงขึ้นอยู่กับความรุนแรงของกฎ และต้องถูกส่งไปอยู่เรือนจำ ในช่วงท้าย ๆ เกมกฎจะมีต่อวันเพิ่มขึ้น แต่ผู้เล่นก็สามารถเปลี่ยนกฎได้โดยใช้การ์ด
สัณฐาน ชยนนท์
พลตำรวจโท ดร.สัณฐาน ชยนนท์ ที่ปรึกษากิตติมศักดิ์นิตยสารคนเล่นพระ อดีตผู้ช่วยผู้บัญชาการตำรวจแห่งชาติ สำนักงานตำรวจแห่งชาติ อดีตผู้บัญชาการตำรวจนครบาล (ผบช.น.) เกิดเมื่อวันที่ 26 พฤษภาคม พ.ศ. 2495 ที่อำเภอจะนะ จังหวัดสงขลา เดิมมีนามสกุลว่า "คงกำเนิด"
จบการศึกษาระดับประถมศึกษาจากโรงเรียนสามัคคีวิทยา จังหวัดยะลา, มัธยมศึกษาตอนต้นจากโรงเรียนโยธินบูรณะ, โรงเรียนเตรียมทหารรุ่นที่ 12 (ตท.12-รุ่นเดียวกับ พล.อ.ประยุทธ์ จันทร์โอชา และ พล.ร.อ.พะจุณณ์ ตามประทีป), โรงเรียนนายร้อยตำรวจ รุ่นที่ 28 (นรต.28-รุ่นเดียวกับ พล.ต.อ.วิเชียร พจน์โพธิ์ศรี, พล.ต.อ.ภาณุพงศ์ สิงหรา ณ อยุธยา, พล.ต.อ.ปานศิริ ประภาวัต), ปริญญาโท สาขารัฐประศาสนศาสตร์ จากสถาบันบัณฑิตพัฒนบริหารศาสตร์ (นิด้า) และหลักสูตรบริหารงานตำรวจชั้นสูง รุ่นที่ 17 พ.ศ. 2559 จบปริญญาเอกจากคณะรัฐศาสตร์ สาขาการเมืองมหาวิทยาลัยรามคำแหง รุ่นเดียวกับ วราเทพ รัตนากร
จากนั้นในปลายปี พ.ศ. 2552 ได้ย้ายมาเป็นผู้บัญชาการตำรวจนครบาล ดูแลพื้นที่กรุงเทพมหานคร แทนที่ พล.ต.ท.วรพงษ์ ชิวปรีชา โดยได้รับการผลักดันจาก นายสุเทพ เทือกสุบรรณ รองนายกรัฐมนตรีฝ่ายความมั่นคง จนได้รับฉายาว่า "น.1 เทพประทาน"
ในการชุมนุมของกลุ่มแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน หรือ นปช. ในต้นปี พ.ศ. 2553 พล.ต.ท.สัณฐานนับว่าเป็นบุคคลหนึ่งที่มีบทบาทอย่างสูงในการดูแลการชุมนุม ด้วยการเป็นผู้บัญชาการตำรวจนครบาล และดูแลรับผิดชอบเหตุระเบิดต่าง ๆ ที่เกิดขึ้นตามมาในพื้นที่กรุงเทพมหานครหลังการชุมนุมจบลงด้วย เช่น เหตุระเบิดที่หน้าห้างสรรพสินค้าบิ๊กซี สาขาราชดำริ หรือเหตุระเบิดที่ถนนรางน้ำ เป็นต้น และเป็นโฆษกศูนย์อำนวยการแก้ไขสถานการณ์ฉุกเฉิน
ในกลางปี พ.ศ. 2553 พล.ต.ท.สัณฐาน ถูกย้ายไปเป็นผู้บัญชาการ สำนักงานกฎหมายและคดี โดยการทำหน้าที่เป็นผู้บัญชาการตำรวจนครบาลเป็นระยะเวลา 1 ปี พล.ต.ท.สัณฐานกล่าวว่า เหนื่อยที่สุดในชีวิต
ประเทศโรมาเนียในโอลิมปิกฤดูร้อน 1936
ประเทศโรมาเนีย เข้าร่วมแข่งขันกีฬาโอลิมปิกฤดูร้อน ครั้งที่ 11 ค.ศ. 1936 (พ.ศ. 2479) ที่กรุงเบอร์ลิน ประเทศเยอรมนี ระหว่างวันที่ 1-16 สิงหาคม พ.ศ. 2479 คณะกรรมการโอลิมปิกแห่งชาติโรมาเนียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 54 คน ใน 9 ชนิดกีฬา ผลการแข่งขันครั้งนี้ประเทศโรมาเนียได้รับเหรียญรางวัลแบ่งเป็น 0 เหรียญทอง 1 เหรียญเงิน และ 0 เหรียญทองแดง รวมทั้งหมด 1 เหรียญ
กรีฑา
ผลการแข่งขันดังนี้ :
กอลมาร์พ็อกเกต
กอลมาร์พ็อกเกต เป็นพื้นที่ที่ถูกจัดตั้งขึ้นในส่วนกลางของอาลซัส, ฝรั่งเศส โดยกองทัพเยอรมันที่สิบเก้า ตั้งแต่เดือนพฤศจิกายน ค.ศ. 1944 ถึง เดือนกุมภาพันธ์ ค.ศ. 1945 ปะทะกับกลุ่มกองทัพสหรัฐที่ 6 ในช่วงสงครามโลกครั้งที่สอง มันถูกสร้างขึ้นเมื่อกลุ่มกองทัพที่ 6 ได้ปลดปล่อยอาลซัสทางตอนใต้และเหนือและติดกับลอแรนทางตะวันออก แต่ไม่สามารถขับไล่ส่วนกลางของอาลซัสได้ ในช่วงปฏิบัติการนอร์ทวินท์ในเดือนธันวาคม ค.ศ. 1944 กองทัพที่ 19 ได้เข้าโจมตีทางตอนเหนือออกมาจากพ็อกเกตในการสนับสุนจากกองทัพเยอรมันอื่นๆที่เข้าโจมตีทางตอนใต้จากซาร์เข้าสู่ทางตอนเหนือของอาลซัส ในปลายเดือนมกราคม และต้นเดือนกุมภาพันธ์ ค.ศ. 1945 กองทัพฝรั่งเศสที่หนึ่ง (ได้รับการเสริมกำลังโดยกองทัพสนามสหรัฐที่ 21) ได้ทำลายพ็อกเกตของกองทัพเยอรมันลงได้
โรแมนซ์ (วงดนตรี)
โรแมนซ์ (ภาษาอังกฤษ: ROMANS (อ่านเหมือนคำว่า: romance) / ภาษาญี่ปุ่น: ろまんす) คือ กลุ่มนักร้องหญิงระยะสั้นของสังกัดเฮลโล! โปรเจกต์ ในประเทศญี่ปุ่น ก่อตั้งขึ้นเมื่อเดือนสิงหาคม พ.ศ. 2546 ประกอบด้วยสมาชิกทั้งสิ้น 5 คนด้วยกัน โดยขณะนั้น แต่ละคนก็เป็นสมาชิกของกลุ่มนักร้องกลุ่มอื่น ๆ ในสังกัดเดี่ยวกันอยู่แล้ว ซึ่งได้แก่ มาริ ยางูจิ กับริกะ อิชิกาวะ จากมอร์นิงมุซุเมะ, อายากะ คิมูระ จากโคโคนัทส์มุซุเมะ, ไม ซาโตดะ จากคันทรีมุซุเมะ และฮิโตมิ ไซโต จากเมลอนคิเน็มบิ โดยในช่วงที่ก่อตั้งกลุ่มนี้ขึ้นมา ริกะ อิชิกาวะ ยังมีอายุเพียง 18 ปีเท่านั้น ซึ่งถือว่าเป็นสมาชิกที่มีอายุน้อยที่สุดในกลุ่ม
โรแมนซ์สร้างผลงานเพลงซิงเกิลออกมาเพียงเพลงเดียว นั่นคือเพลง เซ็กซีไนท์ ~วาซุเรราเรไนคาเระ~ (SEXY NIGHT～忘れられない彼～)  ซึ่งเพลงนี้นอกจากจะได้รับการบันทึกลงในอัลบั้มของกลุ่มเองแล้ว มันยังได้รับการบันทึกเอาไว้ในซีดีชุด พุคจิโมนิ เบสท์ 4 ซึ่งเป็นอัลบั้มรวมเพลงของกลุ่มมินิโมนิอีกด้วย (วางจำหน่ายเมื่อปี พ.ศ. 2546)
สมาชิก
(จากกลุ่มมอร์นิงมุซุเมะ) (จากกลุ่มโคโคนัทส์มุซุเมะ) (จากกลุ่มคันทรีมุซุเมะ) (จากกลุ่มเมลอนคิเน็มบิ)
สถานีอนามัยบ้านพันหลัง
สถานีอนามัยบ้านพันหลัง เริ่มเปิด ดำเนินการตั้งแต่วันที่  21  ก.พ. 2521 ต่อมาในปลายปี   พ.ศ. 2539 คุณแม่ปราณี และคุณมัลลิกา  มหิทธิวาณิชชา ได้บริจาคทุนทรัพย์ในการก่อสร้าง  โดยการติดต่อประสานการบริจาคผ่าน พระอาจารย์ประจาก   สิริวํณโน  วัดปรินายก กรุงเทพมหานคร   โดยเป็นการก่อสร้างสถานีอนามัยขนาดทั่วไป  ตามแบบแปลนของกระทรวงสาธารณสุข  จำนวนเงิน   1,807,000  บาท   และจัดหาวัสดุ   ครุภัณฑ์ในส่วนที่ขาดแคลนให้สถานีอนามัยแห่งนี้ด้วย  ได้ทำพิธีเปิดทำการ ณ อาคารหลังใหม่  เมื่อวันอาทิตย์  ที่  24   สิงหาคม  พ.ศ. 2540 โดยนายแพทย์สาธารณสุขจังหวัดเชียงใหม่  นายแพทย์ธงชัย  เติมประสิทธิ์
วัดใหม่คลองเจ็ด
วัดใหม่คลองเจ็ด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงคำพร้อย อำเภอลำลูกกา จังหวัดปทุมธานี
วัดใหม่คลองเจ็ด เดิมเป็นสำนักสงฆ์ ชื่อว่า สำนักสงฆ์สีชนาเทพสามัคคี โดยมี พระครูวินัยธรสีลสุเทพ เตชวโร ได้รวบรวมเงินจากศรัทธาของญาติโยม ซื้อที่ดินทั้งหมด 6 ไร่ เศษ ต่อมาวันที่ 22 มิถุนายน พ.ศ. 2529 ได้รับอนุญาตให้ตั้งวัด ชื่อว่า "วัดใหม่คลองเจ็ด" จนถึงปัจจุบัน วัดได้รับพระราชทานวิสุงคามสีมาเมื่อวันที่ 28 มิถุนายน พ.ศ. 2548 ปัจจุบันมี พระครูปทุมธรรมโฆสิต (คงษร โฆสิโต ป.ธ.4) ดำรงตำแหน่งเจ้าอาวาส
วอลเลย์บอลหญิงชิงแชมป์แอฟริกา 2021
วอลเลย์บอลหญิงชิงแชมป์แอฟริกา 2021 (2021 Women's African Nations Volleyball Championship) เป็นการแข่งขันครั้งที่ 23 ของวอลเลย์บอลหญิงชิงแชมป์แอฟริกา จัดขึ้นโดยสมาพันธ์วอลเลย์บอลแอฟริกา ซึ่งมีกำหนดจัดขึ้นที่คิกาลี ประเทศรวันดา ระหว่างวันที่ 12–20 กันยายน ค.ศ. 2021 โดยทีมชนะเลิศและรองชนะเลิศจะผ่านการคัดเลือกเข้าแข่งขันวอลเลย์บอลหญิงชิงแชมป์โลก 2022
ทีมที่เข้าร่วมแข่งขัน
9 ทีมที่เข้าร่วมแข่งขันมีดังต่อไปนี้
การแบ่งกลุ่ม
ตัวเลขในวงเล็บเป็นลำดับจากการแข่งขันครั้งที่แล้ว ยกเว้นเจ้าภาพและทีมที่ไม่ได้เข้าร่วมแข่งขัน ซึ่งจะแสดงเครื่องหมาย (–) โดยประเทศเจ้าภาพและ 8 อันดับแรกจะได้รับให้เป็นทีมวางของแต่ละกลุ่มโดยใช้วิธีสลับฟันปลา ส่วนทีมที่เหลืออีก 10 ทีมจะทำการจับฉลากที่คิกาลี ประเทศรวันดาเมื่อวันที่ 11 กันยายน ค.ศ. 2021
กลุ่มเอ
หมายเหตุ: เอฟไอวีบ์ได้ตัดสินใจตัดสิทธิ์ ออกจากการแข่งขันเนื่องจากมีผู้เล่นชาวบราซิล 4 คนเข้าร่วมในการแข่งขันอย่างไม่ถูกต้องและละเมิดกฎเกี่ยวกับการเปลี่ยนแปลงสัญชาติ และได้ยกเลิกการแข่งขันในวันที่ 16 และ 17 กันยายนทั้งหมด
ซามอชช์
ซามอชช์ (Zamość) เป็นเมืองทางตะวันออกเฉียงใต้ของประเทศโปแลนด์ มีประชากร 66,633 คน (ค.ศ. 2004) ตั้งห่างจากเมืองลูบลินราว 90 กม. ห่างจากกรุงวอร์ซอราว 247 กม. และห่างจากชายแดนประเทศยูเครนราว 60 กม. ก่อนสงครามโลกครั้งที่ 2 มีชาวยิวมากกว่า 12,500 คนอาศัยอยู่ที่เมืองนี้ หรือราวร้อยละ 43 ของเมือง ปัจจุบันมีชาวยิวเหลืออยู่เพียงร้อยละ 3 เมืองได้รับขึ้นเป็นมรดกโลกจากยูเนสโกในปี ค.ศ. 1992
ท่าอากาศยานนานาชาตินวร์กลิเบอร์ตี
ท่าอากาศยานนานาชาตินวร์กลิเบอร์ตี (Newark Liberty International Airport) หรือเดิมคือท่าอากาศยานนวร์ก ต่อมาเปลี่ยนเป็นท่าอากาศยานนานาชาตินวร์ก ตั้งอยู่ที่นวร์ก รัฐนิวเจอร์ซีย์ สหรัฐอเมริกา อยู่ห่างจากนครนิวยอร์กไปทางตะวันตกเฉียงใต้ประมาณ 24 กิโลเมตร (15 ไมล์) และยังนับเป็นประตูสู่สหรัฐอเมริกาอันดับที่ 5 (โดยเจเอฟเค เป็นอันดับที่ 1)
นวร์กลิเบอร์ตี เป็นท่าอากาศยานหลักของสายการบินคอนติเนนตัล แอร์ไลน์ และสายการบินขนส่งสินค้าเฟ็ดเอ็กซ์, ยูพีเอส และยูไนเต็ดแอร์ไลน์
โจโจเลียน
โจโจเลียน (ジョジョリオン; Jojolion) เป็นการ์ตูนญี่ปุ่น เขียนโดยฮิโระฮิโกะ อะระกิ จัดพิมพ์โดยสำนักพิมพ์ชูเอฉะ และได้รับการตีพิมพ์ในนิตยสารอุลตร้าจัมพ์ ฉบับเดือนมิถุนายน ค.ศ. 2011 (จัดจำหน่ายในวันที่ 19 พฤษภาคม ค.ศ. 2011) และเป็นผลงานลำดับที่ 8 ของซีรีส์โจโจ้ ล่าข้ามศตวรรษ โดยเรื่องราวในภาคนี้ได้เกิดขึ้นในสถานที่เดียวกันกับที่ปรากฏในโจโจ้ ล่าข้ามศตวรรษ ภาค 4 ซึ่งเป็นเมืองโมริโอ และมีตัวละครที่ต้องคำสาปปรากฏอยู่ในเรื่อง
เนื้อเรื่องย่อ
วันที่ 11 มีนาคม 2011 หลังจากเหตุการณ์แผ่นดินไหว ได้มีบางสิ่งที่ดูเหมือนมาป้องกันภัยพิบัติทางทะเล โดยมีพื้นดินที่ยกตัวสูงขึ้นมา และมีการเรียกสิ่งที่ปรากฏนี้ว่า "ตากำแพง" โดยเป็นชื่อที่เหล่าเด็กประถมในเมืองตั้งชื่อให้ตามลักษณะรูที่ปรากฏบนกำแพง ซึ่งมีความสูงโดยเฉลี่ย 1-3 เมตร และความกว้างโดยประมาณ 5-8 เมตร ส่วนที่สูงมากมีความสูงถึง 15 เมตร โดยมีความยาวรวม 10 กิโลเมตรจากเหนือจรดใต้ ซึ่งทั้งทางถนน, น้ำประปา, ไฟฟ้า และแก๊ส ต่างตกอยู่ในภาวะที่เป็นอัมพาต
จากข้อมูลที่ได้รับจากคาเรระ ซาคุนามิ โจสุเกะได้ค้นพบแล้วว่าที่จริงแล้วเขาคือร่างที่รวมกันของคน 2 คนได้แก่ "คิระ โยชิคาเงะ" กะลาสีหนุ่มผู้ทำงานเป็นแพทย์ของกองทัพเรือและชายลึกลับอีกคนนามว่า "คูโจ โจเซฟุมิ" ซึ่งทั้ง 2 คนนี้เป็นผู้ใช้สแตนด์และมีความสามารถที่คล้ายกับสแตนด์ของโจสุเกะ ทางยาสุโฮะได้พบกับคิระ โฮลี่ โจสตาร์ ซึ่งเป็นมารดาของคิระ โยชิคาเงะ โฮลี่ได้ป่วยเป็นโรคประหลาดที่มองเห็นมนุษย์เป็นสิ่งของ นอกจากนี้ทั้งโจสุเกะ ยาสึโฮะ และสมาชิกในบ้านฮิงาชิคาตะต่างถูก "มนุษย์หิน" เข้ามาเล่นงานและกุมความลับของผลไม้ลึกลับนามว่า "โรคาคาคา" ที่สามารถรักษาอาการป่วยลึกลับของตระกูลฮิงาชิคาตะที่สืบทอดมาหลายชั่วอายุคน
ตัวละครหลัก
ชื่อสแตนด์ "ซอฟต์ แอนด์ เว็ท"
ชื่อสแตนด์ "เพสลีย์ พาร์ค" แฟนของฮิงาชิคาตะ โจสุเกะ
ชื่อสแตนด์ "น็อต คิง คอล"
ชื่อแสตนด์ "แคลิฟอร์เนีย คิง เบ็ด"
ชื่อสแตนด์ "บอร์น ดิส เวย์"
การตอบรับ
หนังสือเล่มแรกของโจโจ้ ล่าข้ามศตวรรษ ภาค 8 ได้เป็นมังงะที่มียอดจำหน่ายสูงสุดอันดับสองของสัปดาห์เปิดตัวช่วงระหว่างวันที่ 19 ถึง 25 ธันวาคม ค.ศ. 2011 ด้วยยอดจำหน่ายที่ 237,374 เล่ม ส่วนเล่มที่สองได้อยู่ในอันดับสามด้วยยอดจำหน่ายที่ 204,791 เล่มในช่วงวันที่ 16 ถึง 22 เมษายน ค.ศ. 2012 และเล่มที่สามไอ้อยู่ในอันดับสองของช่วงวันที่ 17 ถึง 23 กันยายน ด้วยยอดจำหน่ายที่ 260,080 ชุด ทั้งสามเล่มได้รับการจัดเป็นมังงะที่ขายดีที่สุดในช่วงปี ค.ศ. 2012 โดยเล่มแรกอยู่ในอันดับที่ 46 โดยทำยอดจำหน่ายที่ 534,996 เล่ม, เล่มสองอยู่ในอันดับที่ 53 ด้วยยอด 516,040 เล่ม และเล่ม 3 ทำยอดที่ 457,791 เล่มโดยอยู่ในอันดับที่ 69 ส่วนเล่มสี่ได้อยู่อันดับสองในช่วงวันที่ 12 ถึง 18 พฤษภาคม ค.ศ. 2013 ด้วยยอด 224,551 เล่มในสัปดาห์แรกจำหน่าย โคะโนะมังงะซุโคะอิ! ฉบับ ค.ศ. 2013 ได้ทำการสำรวจผู้คนในวงการมังงะรวมถึงบริษัทจัดพิมพ์ โดยปรากฏชื่อ โจโจเลียน เป็นมังงะซีรีส์สำหรับผู้อ่านเพศชายที่ดีที่สุดอันดับที่ 12
รัฐผู้คัดเลือกไมนทซ์
รัฐผู้คัดเลือกไมนทซ์ (Electorate of Mainz; Kurfürstentum Mainz หรือ Kurmainz) หรือ ราชรัฐอัครมุขนายกไมนทซ์ (Archbishopric of Mainz; Erzbistum Mainz) เป็นราชรัฐอัครมุขนายกที่สำคัญในคริสตจักรและเป็นเขตปกครองทางการเมืองของจักรวรรดิโรมันอันศักดิ์สิทธิ์ ระหว่างปี ค.ศ. 780/782 ถึงปี ค.ศ. 1802 ตามลำดับชั้นบังคับบัญชาในคริสตจักรโรมันคาทอลิกถือว่าอาร์ชบิชอปแห่งไมนทซ์เป็น "primas Germaniae" หรือผู้แทนของพระสันตะปาปาทางบริเวณตอนเหนือของเทือกเขาเทือกเขาแอลป์ นอกไปจากกรุงโรมแล้วก็มีแต่มุขมณฑลโรมันคาทอลิกไมนทซ์เท่านั้นที่เรียกว่า "สันตะสำนัก" แต่คำนี้ก็มาใช้กันน้อยลง
ราชรัฐอัครมุขนายกแห่งนี้ถือเป็นราชรัฐคริสตจักรที่มีความสำคัญต่อจักรวรรดิโรมันอันศักดิ์สิทธิ์ มีพื้นที่รวมทั้งดินแดนต่าง ๆ ที่บางดินแดนก็ไม่มีอาณาเขตติดต่อกันที่รวมทั้ง บริเวณไม่ไกลจากไมนทซ์ทั้งทางฝั่งซ้ายและขวาของแม่น้ำไรน์ อาณาบริเวณตามแม่น้ำไมน์เหนือแฟรงก์เฟิร์ต (รวมทั้งอชัฟเฟินบวร์ค) แคว้นไอชส์เฟ็ลท์ในนีเดอร์ซัคเซินและทือริงเงิน และดินแดนบริเวณแอร์ฟวร์ทในทือริงเงิน นอกจากนั้นแล้วอาร์ชบิชอปแห่งแห่งไมนทซ์ก็ยังมีตำแหน่งเป็นเจ้านครรัฐผู้คัดเลือก ของจักรวรรดิโรมันอันศักดิ์สิทธิ์และเป็นสมาชิกของคณะผู้คัดเลือกจักรพรรดิ (electoral college) ตามทฤษฎีตั้งแต่ปี ค.ศ. 1251 และอย่างเป็นการถาวรตั้งแต่ปีค.ศ. 1263 จนถึงปีค.ศ. 1803
ระบบประมวลผลข้อมูล
เทคนิคของการประมวลผลข้อมูลในแต่ละระบบจะมีมากหรือน้อยนั้น ขึ้นอยู่กับชนิดของโปรแกรมประยุกต์(application)และสภาพแวดล้อมการปฏิบัติการ (environment)
ส่วนใหญ่ กิจกรรม หรือ การปฏิบัติการที่เกี่ยวข้องกับการประมวลผลข้อมูลภายในองค์กรหนึ่งๆ จะถูกปฏิบัติการโดยเป็นไปตามขั้นตอนของลำดับชั้นในการจัดการภายในองค์กร และ บนพื้นฐานของโปรแกรมประยุกต์ที่ถูกออกแบบมาใช้งานภายในองค์กรนั้นๆ เช่น ระบบการจัดการคลังสินค้า ระบบการวางแผนควบคุมการผลิต รวมถึง งานออฟฟิต ต่างๆ เช่น การบัญชี, การขาย, บัญชีการเงิน หรือ แม้แต่ ระบบสารสนเทศนักศึกษา เป็นต้น
ระบบการประมวลผลข้อมูลเพื่อให้ได้ output ใดๆ นั้น อาจเป็นไปได้ว่า ข้อมูล input ที่ได้รับอาจถูกนำมาจากแหล่งทรัพยากรจากโปรแกรมประยุกต์ที่แตกต่างกันไป
ทั้งนี้ขึ้นอยู่กับขอบเขตของการใช้งานในโปรแกรมประยุกต์นั้นๆ สภาพแวดล้อม และ ความต้องการข้อมูลใดๆ เพื่อใช้ในด้านบริหารจัดการ ต่างๆ วิธีการประมวลผลข้อมูลโดยทั่วไป จะแบ่งออกได้อย่างชัดเจน สองวิธี
อัตราเพิ่มจำนวนของการใช้งานระบบคอมพิวเตอร์ ที่เกี่ยวข้องกับการประมวลผลข้อมูล ที่มีแนวโน้มเพิ่มขึ้น และแนวโน้มของการบริหารจัดการข้อมูลดังกล่าวด้วยระบบส่วนกลางที่เพิ่มขึ้นเช่นกัน แต่มีหลายตัวอย่างให้เห็น ว่าการจัดการประมวลผลข้อมูลที่มีขนาดใหญ่สามารถทำให้สำเร็จลุล่วงได้ จากการจ้างผู้ให้บริการภายนอกองค์กรที่มีประสบการณ์ และ สามารถปฏิบัติการได้รวดเร็วกว่า ประมวลผลข้อมูลที่ต้องการได้อย่างรวดเร็วเช่นกัน
เป็นระบบการประมวลผลที่เกิดจากการแบ่งการทำงานให้กับคอมพิวเตอร์ต่างๆ ภายในองค์กร หรือ เครือข่าย เดียวกัน โดย แต่ละหน่วยงานหรือ แต่ละคอมพิวเตอร์ สามารถจัดการเครื่องคอมพิวเตอร์ของตัวเอง และไม่ต้องมีปฏิสัมพันธ์กับหน่วยงานอื่นใดแผนกหรือหน่วยงาน ระบบนี้ เหมาะสำหรับรูปแบบการบริหารจัดการองค์กรแบบกระจายอำนาจที่หน่วยงานต่างๆมีอิสระในการจัดการข้อมูล
เวิลด์เบสบอลคลาสสิก 2023 รอบชิงชนะเลิศ
เวิลด์เบสบอลคลาสสิก 2023 รอบชิงชนะเลิศ (2023 World Baseball Classic championship) เป็นเกมสุดท้ายของการแข่งขันเวิลด์เบสบอลคลาสสิก 2023 ซึ่งเป็นการแข่งขันเวิลด์เบสบอลคลาสสิกครั้งที่ 5 ซึ่งเป็นการแข่งขันเบสบอลชายระดับนานาชาติที่รับรองโดยสหพันธ์เบสบอลและซอฟต์บอลโลกร่วมกับเมเจอร์ลีกเบสบอล การแข่งขันจัดขึ้นที่สนามเบสบอลโลนดีโปพาร์ค เมืองไมอามี รัฐฟลอริดา สหรัฐ เมื่อวันที่ 21 มีนาคม ค.ศ. 2023 เป็นคู่ระหว่างสหรัฐ เจ้าภาพกับการป้องกันแชมป์ของสหรัฐ และญี่ปุ่นซึ่งเป็นแชมป์สองสมัย ญี่ปุ่นชนะเกม 3 ต่อ 2 คว้าแชมป์เวิลด์เบสบอลคลาสสิกเป็นสมัยที่สาม โชเฮย์ โอทานิได้รับรางวัลผู้เล่นทรงคุณค่า
แตกต่างจากใน ค.ศ. 2009, 2013 และ 2017 ผู้เล่นตัวจริงของสหรัฐใน ค.ศ. 2023 ดึงดูดผู้เล่นที่โดดเด่นและดึงดูดความตื่นเต้นมากมายสำหรับรอบชิงชนะเลิศ ผู้จัดการทีมสหรัฐให้เครดิตไมค์ เทราต์ ซึ่งเป็นผู้เล่นทรงคุณค่าในเมเจอร์ลีก 3 สมัย ที่ยอมเข้าร่วมทีมก่อนกำหนด (ในเดือนกรกฎาคม ค.ศ. 2022) และทำให้การโน้มน้าวผู้อื่นให้เข้าร่วมทำได้ง่ายขึ้น
เจ้าแม่สองนาง
โครงเรื่องหลักกล่าวว่าเจ้าแม่สองนางซึ่งเป็นพี่น้องหรือฝาแฝด เป็นธิดาของเจ้าเมืองเวียงจันทน์หรือหลวงพระบาง มีการเชื่อมโยงกับประวัติศาสตร์ช่วงพระเจ้าฟ้างุ้มและพระไชยเชษฐาธิราช มีการอ้างศึกสงครามซึ่งเป็นเหตุให้เจ้าแม่สองนางหนีมาและทำให้เรือล่มเสียชีวิต ต่อมาวิญญาณได้ปรากฏให้ชาวบ้านตามชุมชนต่าง ๆ หรือเป็นผู้ติดตามนักรบไปทางบก จากเรื่องในตำนานทำให้ผู้คนชาวอีสานเชื่อว่าเป็นบรรพบุรุษของตน
กรมส่งเสริมวัฒนธรรม (สวธ.) ได้ขึ้นทะเบียนตำนานเจ้าแม่สองนางเป็นมรดกภูมิปัญญาทางวัฒนธรรม เมื่อ พ.ศ. 2555 ในสาขาวรรณกรรมพื้นบ้านและภาษา ประเภทนิทานพื้นบ้าน
ผลกระทบ
ในแต่ละชุมชนท้องถิ่นมีความเชื่อที่แตกต่างกันไปในแต่ละท้องที่ ปรากฏเป็นตำนานเรื่องเล่า พิธีกรรม ศาล สิ่งก่อสร้าง รูปเคารพ เป็นต้น ได้แก่
ลัทธิพิธีเกี่ยวกับเจ้าแม่สองนางที่มีต่อชุมชนชายฝั่งลุ่มน้ำโขงในเขตพื้นที่จังหวัดหนองบัวลำภู เลย หนองคาย บึงกาฬ นครพนม และมุกดาหาร พิธีกรรมประกอบด้วยสัญลักษณ์ที่แสดงสถานภาพของเจ้าแม่สองนางที่เป็นเสมือนเจ้าเมืองมุกดาหารและบรรพบุรุษในอดีต ให้ความหวังเรื่องความอุดมสมบูรณ์ และความมั่งคั่งแก่ชุมชน ขจัดปัดเป่าเคราะห์ภัยและสร้างขวัญกำลังใจ
สถานที่ที่เกี่ยวข้องกับตำนานเช่น เจดีย์ศรีสองนางที่วัดหอสองนาง อำเภอเชียงคาน จังหวัดเลย ศาลเจ้าแม่สองนางที่วัดหายโศก อำเภอเมืองหนองคาย จังหวัดหนองคาย หอเจ้าแม่สองนางที่ปากห้วยหลวง อำเภอโพนพิสัย จังหวัดหนองคาย ศาลสองนางที่จังหวัดบึงกาฬ เจดีย์ศรีสองนางที่วัดกลาง อำเภอศรีเชียงใหม่ จังหวัดหนองคาย ศาลเจ้าแม่สองนางสถิตย์ อำเภอเมืองมุกดาหาร จังหวัดมุกดาหาร ศาลเจ้าแม่สองนางที่บ้านเกิ้ง อำเภอเมืองจังหวัดมหาสารคาม ศาลเจ้าแม่สองนาง บ้านเชียงเหียน อำเภอเมืองมหาสารคาม จังหวัดมหาสารคาม หอสองเจ้านาง บ้านหัวขัว ตำบลท่าขอนยาง อำเภอกันทรวิชัย จังหวัดมหาสารคาม ศาลเจ้าแม่สองนางพี่น้อง บ้านท่าขอนยาง อำเภอกันทรวิชัย จังหวัดมหาสารคาม
กลุ่มดาราจักรไอซี 342/มาเฟอี
IC 342/Maffei Group (หรือที่รู้จักกันในชื่อ IC 342 Group หรือ Maffei 1 Group) เป็นกลุ่มดาราจักรที่ใกล้กับกลุ่มท้องถิ่นมากที่สุด กลุ่มนี้สามารถเรียกได้ว่าเป็นกลุ่มไบนารี ดาราจักรสมาชิกส่วนใหญ่กระจุกตัวอยู่ที่ IC 342 หรือไม่ก็ Maffei 1 ซึ่งทั้งสองเป็นดาราจักรที่สว่างที่สุดในกลุ่ม กลุ่มนี้เป็นส่วนหนึ่งของกลุ่มกระจุกดาราจักรหญิงสาว
สมาชิก
ตารางด้านล่างแสดงดาราจักรที่มีการระบุว่าเกี่ยวข้องกับกลุ่ม IC342/Maffei 1 โดย I. D. Karachentsev หมายเหตุว่า Karachentsev แบ่งกลุ่มนี้ออกเป็นสองกลุ่มย่อยโดยมีศูนย์กลางเป็น IC 342 และ Maffei 1
นอกจากนี้, KKH 37 อยู่ในรายการที่อาจเป็นสมาชิกของกลุ่มย่อย 342 IC และ KKH 6 อยู่ในรายการที่อาจเป็นสมาชิกของกลุ่มย่อย Maffei 1.
ไดแอนา (เทพปกรณัม)
เทพีไดแอนา (Diana) หรือ ดีอานา (ละตินเก่า: Dīāna) ตามศาสนาโรมันและกรีกโบราณเป็นเทพกัญญาโรมัน โดยมากนับว่าเป็นอุปถัมภกของชนบท พราน ทางแพร่ง และดวงเดือน ถือว่าเป็นเหมือนอาร์ทิมิสและเฮคาทีในเทพปกรณัมกรีก โดยในช่วงประวัติศาสตร์โรมันตอนต้น ตำนานของไดแอนาได้รับอิทธิพลเป็นอย่างมากจากตำนานของอาร์ทิมิส เช่นเรื่องการกำเนิดบนเกาะดีลอส โดยมีจูปิเตอร์และลาโทนาเป็นบิดามารดา และมีอะพอลโลเป็นพี่น้องฝาแฝด แม้ว่าเดิมทีไดแอนามีจุดกำเนิดในอิตาลี ไม่ใช่กรีซ ปัจจุบันก็เป็นที่นับถือของศาสนาของขบวนการโรมันใหม่ (Nova Roma) และกลุ่มเวทมนตร์สเตรเกเรีย (Stregheria) นอกจากสัญลักษณ์ประจำตัว ป่าโอ้คก็มีความศักดิ์สิทธิ์ต่อไดแอนา และนางก็ยังเป็นสัญลักษณ์ของพรหมจารี (chastity) โดยเป็นเทพกัญญาพรหมจารีและผู้พิทักษ์การคลอดลูก ในอดีตประกอบด้วยไตรเทพ โดยมีเทพเจ้าโรมันอีกสององค์คือ พรายน้ำเอเกเรีย ซึ่งเป็นคนรับใช้และรองนางผดุงครรภ์ของนาง อีกองค์หนึ่งคือ เทพเจ้าแห่งป่าไม้วีรบิอุส
ระนองแอร์
ระนองแอร์ เป็นสายการบินสัญชาติไทย เริ่มบินเที่ยวบินแรกเมื่อวันที่ 8 สิงหาคม 2553 โดยใช้เครื่องบิน SAAB340 A/B ของสายการบิน แฮปปี้แอร์ บรรจุผู้โดยสารได้ 33 ที่นั่ง ระดับ VIP Class
มัมบาเฮา
มัมบาเฮา เป็นเมืองศูนย์กลางประจำจังหวัดคามีกิน ประเทศฟิลิปปินส์ มีประชากรในปี ค.ศ. 2015 ทั้งหมด 38,735 คน มัมบาเฮาได้รับการจัดตั้งให้เป็นเทศบาลในปี ค.ศ. 1855 และเคยมีกองทัพญี่ปุ่นมาประจำการที่นี่ในปี ค.ศ. 1942
ผัดเปรี้ยวหวาน
ผัดเปรี้ยวหวาน เป็นอาหารคาวชนิดหนึ่ง ใช้ผัก เช่น แตงกวา มะเขือเทศ หอมใหญ่ ผัดกับเนื้อสัตว์ ปรุงให้มีรสออกเปรี้ยวและหวาน
สาธารณรัฐโปรตุเกสในโอลิมปิกฤดูร้อน 1936
ประเทศโปรตุเกส เข้าร่วมแข่งขันกีฬาโอลิมปิกฤดูร้อน ครั้งที่ 11 ค.ศ. 1936 (พ.ศ. 2479) ที่กรุงเบอร์ลิน ประเทศเยอรมนี ระหว่างวันที่ 1-16 สิงหาคม พ.ศ. 2479 คณะกรรมการโอลิมปิกแห่งชาติโปรตุเกสเป็นผู้ทำหน้าที่ในการส่งนักกีฬาเข้าร่วมแข่งขันจำนวน 19 คน ใน 5 ชนิดกีฬา ผลการแข่งขันครั้งนี้ประเทศโปรตุเกสได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ
กรีฑา
ผลการแข่งขันดังนี้ :
สหพันธ์บอบสเลและสเกเลตันนานาชาติ
สหพันธ์บอบสเลและสเกเลตันนานาชาติ (International Bobsleigh and Skeleton Federation; IBSF) ซึ่งเดิมรู้จักกันในชื่อ Fédération Internationale de Bobsleigh et de Tobogganing (FIBT) เป็นสหพันธ์กีฬาระดับนานาชาติสำหรับกีฬารถเลื่อนหิมะบอบสเลและสเกเลตัน ทำหน้าที่เป็นองค์กรหลักสำหรับสมาคมบอบสเลและสเกเลตันระดับชาติ 14 แห่ง ณ เมื่อปี พ.ศ. 2550 ก่อตั้งขึ้นเมื่อวันที่ 23 พฤศจิกายน พ.ศ. 2466 โดยคณะผู้แทนจากบริเตนใหญ่ ฝรั่งเศส สวิตเซอร์แลนด์ แคนาดา และสหรัฐในการประชุมระหว่างประเทศครั้งแรกในกรุงปารีส ประเทศฝรั่งเศส ในเดือนมิถุนายน พ.ศ. 2558 ได้มีการประกาศเปลี่ยนชื่อจาก FIBT เป็น IBSF สำนักงานใหญ่ของสหพันธ์อยู่ที่เมืองโลซาน ประเทศสวิสเซอร์แลนด์
กีฬาลีลาศในกีฬาแห่งชาติ ครั้งที่ 45
กีฬาลีลาศในกีฬาแห่งชาติ ครั้งที่ 45 จัดแข่งขันที่หอประชุมเฉลิมพระเกียรติ มหาวิทยาลัยราชภัฏสงขลา อำเภอเมืองสงขลา จังหวัดสงขลา กำหนดแข่งขันระหว่างวันที่ 21 ถึง 23 มีนาคม พ.ศ. 2560 มีการชิงชัยทั้งหมด 12 เหรียญทอง
ความสมมูลมวล–พลังงาน
ในการศึกษาฟิสิกส์ ความสมมูลระหว่างมวล-พลังงาน (mass–energy equivalence) คือหลักการที่มวลของวัตถุสามารถวัดได้จากขนาดของพลังงานของวัตถุนั้น ๆ ในหลักการนี้ พลังงานภายในรวม E ของวัตถุมีค่าเท่ากับผลคูณระหว่าง มวลนิ่ง m กับตัวแปลงหน่วยที่เหมาะสมในการเปลี่ยนหน่วยมวลไปเป็นหน่วยพลังงาน อัลเบิร์ต ไอน์สไตน์ เสนอสมการความสมมูลระหว่างมวล-พลังงาน เมื่อปี ค.ศ. 1905 ในบทความเรื่องหนึ่งในชุด Annus Mirabilis โดยใช้ชื่อบทความว่า "Does the inertia of a body depend upon its energy-content?" ความสมมูลดังกล่าวแสดงได้ด้วยสมการอันโด่งดังต่อไปนี้:
เมื่อ E คือพลังงาน m คือมวล และ c คือค่าความเร็วแสงในสุญญากาศ สมการนี้มีหน่วยทั้งสองข้างที่สอดคล้องกัน จึงเป็นจริงเสมอไม่ว่าจะใช้ระบบหน่วยการวัดใด ๆ
รูปแบบ
ในบทความ Does the inertia of a body depend upon its energy-content? (ความเฉื่อยแห่งวัตถุขึ้นกับปริมาณพลังงานของวัตถุนั้นหรือไม่ ?) ไอนสไตน์ใช้ V เป็นตัวแทนความเร็วของแสงในสุญญากาศ และ L เป็นพลังงานที่สูญเสียไปจากวัตถุนั้นในรูปของการแผ่รังสี ดังนั้นในบทความดังกล่าวจึงไม่มี E = mc2 แต่มีประโยคในภาษาเยอรมันที่แปลว่า ถ้าวัตถุปลดปล่อยพลังงาน L ในรูปการแผ่รังสี มวลของมันจะหายไป L/V2 และมีข้อความประกอบว่านี่เป็นแค่การประมาณค่าโดยตัดเทอมอันดับสี่และอันดับที่สูงกว่าออกไปจากอนุกรม ใน ค.ศ. 1907 สมการนี้ถูกเขียนในรูป M0 = E0/c2 โดยมัคส์ พลังค์ และต่อมาก็ได้มีการตีความหมายในเชิงควอนตัม โดยโยฮันเนิส ชตาร์ค ซึ่งเขียนสมการในรูป e0=m0 c2 ใน ค.ศ. 1924 หลุยส์ เดอ เบรยเขียนถึงสมการนี้ด้วยข้อความ "énergie=masse c2" ใน Research on the Theory of the Quanta แทนที่จะเขียนเป็นสมการ E = mc2 หลังสงครามโลกครั้งที่สองไอนสไตน์กลับมาเขียนงานด้านนี้อีกครั้งและเขียน E = mc2 ในชื่อบทความ เพื่ออธิบายให้คนทั่วไปเข้าใจ
การอนุรักษ์มวลและพลังงาน
แนวคิดความสมมูลระหว่างมวล-พลังงานเชื่อมโยงกฎทรงมวลและกฎทรงพลังงานเข้าด้วยกัน ซึ่งใช้ได้ในระบบโดดเดี่ยว (isolated system คือระบบที่ไม่มีการสูญเสียหรือรับเข้าซึ่งพลังงานหรือมวล) ทฤษฎีสัมพัทธภาพยอมให้อนุภาคที่มีมวลนิ่งแปรเปลี่ยนไปเป็นมวลรูปแบบอื่นที่มีการเคลื่อนไหวน เช่น พลังงานจลน์ ความร้อนหรือแสง อย่างไรก็ดีมวลยังมีค่าคงที่ พลังงานจลน์หรือแสงก็สามารถแปรเปลี่ยนเป็นอนุภาคชนิดใหม่ที่มีมวลนิ่งได้เช่นกัน แต่ปริมาณพลังงานก็ยังคงที่ ทั้งปริมาณมวลและพลังงานของระบบโดดเดี่ยวเป็นค่าคงที่ตลอดเวลาเมื่อตรวจวัดโดยผู้สังเกตการณ์ใด ๆ ในกรอบอ้างอิงเฉื่อย
กล่าวอีกนัยหนึ่งคือ พลังงานไม่สามารถถูกสร้างขึ้นใหม่หรือทำลายลงไปได้ และพลังงานในทุกรูปแบบต่างมีมวล มวลก็เช่นกันไม่อาจถูกสร้างขึ้นใหม่หรือทำลายลงไปได้ และในทุกรูปแบบต่างก็มีพลังงานอยู่ ตามทฤษฎีสัมพัทธภาพ มวลและพลังงานอย่างที่คนเข้าใจกันแท้จริงแล้วเป็นสองชื่อสำหรับสิ่งเดียวกัน หาได้มีการเปลี่ยนจากสิ่งหนึ่งไปเป็นอีกสิ่งหนึ่งไม่ ทฤษฎีสัมพัทธภาพภาคพิเศษมิได้มองว่ามวลเปลี่ยนเป็นพลังงานแต่อธิบายว่ามวลนิ่งเปลี่ยนรูปเป็นมวลที่เคลื่อนที่ได้ง่ายแต่ก็ยังมีมวลอยู่ ในกระบวนการเปลี่ยนรูปนี้ปริมาณแห่งมวลและพลังงานมิได้แปรเปลี่ยนไปเลย เพราะปริมาณทั้งสองถูกเชื่อมโยงด้วยค่าคงที่ง่าย ๆ เพียงตัวเดียวเท่านั้น
แยกเอเชีย (จังหวัดพัทลุง)
สี่แยกเอเชียพัทลุง ตั้งอยู่บนจุดตัดของทางหลวงแผ่นดินหมายเลข 4 (กรุงเทพ-สะเดา) และ ถนนสายเอเชีย (ชุมพร-พัทลุง) ที่อำเภอเมือง จังหวัดพัทลุง
ฟุบุคิ ชิโร่
ฟุบุคิ ชิโร่ เป็นตัวละครในอินาสึมะอีเลฟเวน
ประวัติ
กัปตันชมรมฟุตบอลและดาวยิงตัวเด่นฝีมือเยี่ยมของทีมโรงเรียนฮาคุเรน เป็นผู้เล่นที่สามารถเล่นได้ทั้งรุกและรับโดยเป็นตำแหน่งกองหน้าและกองหลัง ใส่เสื้อหมายเลข 9 ของทีมอินาสึมะเจแปน โดยปกติจะมีดวงตาสีฟ้าอมเขียวและคอพันผ้าพันคอสีขาวประดับเอาไว้เมื่อมีบุคลิกที่ 2 เข้ามานั้นทรงผมของชิโร่จะเปลี่ยนเป็นทรงผมตั้งและดวงตาสีส้มอมเหลืองและมีความสามารถในการเล่นฟุตบอลในระดับสูงรวมไปถึงอุปนิสัยของฟุบุคิเป็นผลทำให้ฟุบุคิเป็นคนที่มี 2 บุคลิกเข้าไว้ด้วยกัน
โรงเรียนเอเรีย
ฟุบุคิได้ปรากฏครั้งแรกโดยเป็นกัปตันชมรมฟุตบอลของโรงเรียนฮาคุเรนโดยมีพันผ้าพันคอสีขาวประดับเอาไว้เมื่อมีบุคลิกที่ 2 เข้ามานั้นทรงผมของชิโร่จะเปลี่ยนเป็นทรงผมตั้งและดวงตาสีส้มและมีความสามารถในการเล่นฟุตบอลในระดับสูงรวมไปถึงอุปนิสัยของฟุบุคิเป็นผลทำให้ฟุบุคิเป็นคนที่มี 2 บุคลิกเข้าไว้ด้วยกัน
สาเหตุที่ฟุบุคิมีบุคลิกที่ 2 นั้นเกิดจากในสมัยเด็กนั้นชิโร่และอาสึยะได้พูดคุยและสัญญาจากพ่อโดยพี่น้องระหว่างชิโร่และอาสึยะโดยสัญญาว่าเป็นนักเตะที่มีความสามารถอย่างสมบูรณ์แบบแต่ได้เกิดเหตุการณ์ที่ไม่คาดฝันเมื่อหิมะถล่มจากภูเขาได้ถล่มใส่รถของครอบครัวฟุบุคิจนทำให้พ่อแม่และอาซึยะเสียชีวิตแต่ฟุบุคิกลับรอดชีวิตเนื่องจากกระเด็นไปด้านนอกของรถ ในเวลาต่อมาฟุบุคิได้ฝึกซ้อมบอลแต่ว่าจิตของอาสึยะได้เข้าในตัวของฟุบุคิทำให้กลายเป็นบุคลิกที่ 2 ไปในที่สุด
แต่ด้วยมีบุคลิกที่ 2 ฟุบุคิกลับประสบปัญหาในการเล่นฟุตบอลเนื่องจากความต้องการที่จะยิงประตูได้ด้วยไม่พึงพาอาสึยะรวมถึงคำท้าทายของเดซาร์มทำให้จิตใจของฟุบุคิกลับแย่ลงและถูกบังคับจิตใจของอาสึยะจนทำให้ไม่สามารถใช้ท่าไม้ตายจนทำให้สภาพจิตใจย่ำแย่ลงไปขึ้นเรื่อยๆรวมถึงไม่สามารถเล่นฟุตบอลในช่วงเวลาหนึ่ง แต่ท้ายที่สุดจิตทั้ง 2 ได้รวมกันเนื่องจากความเข้าใจและความปรารถนาของฟุบุคิที่เป็นเอชสไตรเกอร์แบบอาสึยะและเป็นนักเตะที่สมบูรณ์แบบอย่างที่ตั้งใจไว้ฟุบูคิได้โคนโรงเรียนเอเรียได้
ฟุตบอลฟรอนเทียร์อินเตอร์เนชันแนล
ฟุบุคิได้ถูกคัดเลือกตัวแทนทีมชาติญี่ปุ่นโดยอยู่ทีม A ใส่เสื้อหมายเลข 9 ของทีมและได้ผ่านการคัดเลือกในทีมแต่ว่าฟุบุคิกลับได้รับบาดเจ็บที่ขาจากการแข่งขันระหว่างทีมไฟเออร์ดราก้อน จนทำให้รักษาตัวเป็นเวลานาน ในเวลาต่อมาฟุบุคิได้กลับเข้าทีมอีกครั้งโดยเข้ามาแทนคุริมัตสึที่บาดเจ็บจากการแข่งขันทีมดิเอมไพร์ อย่างไรก็ตามฟุบุคิก็เป็นสมาชิกอีกคนหนึ่งที่มีบทบาทในการเล่นตำแหน่งทั้ง 2 ตำแหน่งพร้อมๆกันรวมถึงร่วมประสานท่าไม้ตายต่าง ๆ
อินาสึมะอีเลฟเวน GO
ในเวลา 10 ปีผ่านไป ฟุบุคิ ได้เป็นโค้ชของโรงเรียนฮาคุเรนโดยได้รู้เรื่องการควบคุมฟุตบอลของฟิฟต์เซ็กเตอร์ทำให้เขาไม่เห็นด้วยกับแนวทางขององค์กร ทำให้ถูกบังคับให้ออกจากการเป็นโค้ชในทีมเนื่องจากมีความคิดที่ต่างกัน อย่างไรก็ตามฟุบุคิได้ช่วยเหลือในการวางแผนการแข่งขันของไรมงที่ได้ลงแข่งกับทีมโรงเรียนฮาคุเรนที่สโนว์แลนด์สเตเดี้ยม และเกลี้ยกล่อมให้ยูคิมุระให้เข้าใจกัน ภายหลังจบการแข่งขันฟุบุคิได้ให้เอนโดช่วยสืบเรื่องเกี่ยวข้องกับเกาะก็อดเอเดนซึ่งเป็นเกาะที่ฝึกสุดยอดซี้ดและช่วยเหลือทีมไรมงที่มาในเกาะก็อดเอเดน พร้อมทั้งร่วมแข่งในการแข่งขันระหว่างทีมซีโร่เช่นเดียวกับเอนโด
ท่าไม้ตายหลัก
ท่าไม้ตายประเภทป้องกันของฟุบุคิ โดยฟุบุคิจะกระโดดขึ้นไปบนฟ้า แล้วใช้มือตบลงบนพื้น ทำให้เกิดแท่งน้ำแข็งไปแช่เข็งอีกฝ่าย
เจ้าหลวงคำแดง
เจ้าหลวงคำแดง เป็นตำนานและเรื่องเล่า รวมถึงการประกอบพิธีกรรมของกลุ่มชาติพันธุ์ไทยวน ไทลื้อ และไทใหญ่ ฯลฯ แพร่หลายอยู่ในหลายจังหวัดทางภาคเหนือตอนบนของประเทศไทย รวมถึงชาวไทลื้อในสิบสองปันนา ชาวไทใหญ่ในรัฐฉาน ชาวไทใหญ่ในดินแดนอาหม และชาวไทน้อยในลาว เป็นต้น
ในแต่ละท้องที่เรียกชื่อแตกต่างกันไป เช่น ชาวไทยวนและชาวลัวะ เรียก สุวัณณะคำแดง (สุวรรณคำแดง) ชาวไทยวนแถบวัดพระนั่งดิน จังหวัดพะเยา เรียก พระญาคำแดง ชาวไทยวน อำเภอเทิง จังหวัดเชียงราย เรียก เจ้าพ่อคำแดง ชาวไทยวน อำเภอแม่ใจ จังหวัดพะเยา เรียก เจ้าหม่อมคำแดง และ ขุนคำแดง ชาวไทลื้อ บ้านแพด อำเภอเชียงคำ จังหวัดพะเยา เรียก เจ้า (พ่อ) พญาคำแดง
ปรากฏเป็นฉบับลายลักษณ์ ตัวอย่างเช่น ตำนานโบราณนิทานปถมเหตุการตั้งเชียงใหม่, ตำนานเชียงใหม่ปางเดิม และ ตำนานสุวรรณคำแดง หรือ ตำนานเสาอินทขีล เนื้อหาหลักระบุว่าเจ้าหลวงคำแดง เป็นบุคคลในยุคก่อนสมัยประวัติศาสตร์มีฐานะเป็นปฐมกษัตริย์ผู้สร้างเมืองล้านนา ยังกล่าวถึงอดีตชาติที่เกิดเป็นพระยาหมูชื่ออุตรจุนทะ จากนั้นเกิดมาเป็นบุตรพระยาโจรณีชื่อ สุวัณณะคำแดงราชบุตร พระวิสสุกรรมได้เนรมิตรกายเป็นกวางทองให้สุวัณณะคำแดงไปตามจับ เป็นเหตุให้ได้พบนางอินเหลาที่ดอยอ่างสรง จากนั้นเหล่าเสนาอำมาตย์ไปพบสระบัวและสร้างเมืองล้านนาขึ้นในบริเวณที่ราบลุ่มแม่น้ำปิง เจ้าหลวงคำแดงเป็นกษัตริย์องค์แรกของเมืองล้านนา ต่อมาปลายชีวิตได้สละสมบัติไปอยู่ถ้ำเชียงดาวกับนางอินเหลา
ความเชื่อ
ชาวล้านนาเชื่อว่าเจ้าหลวงคำแดงมีฐานะเป็นอารักษ์เมืองของล้านนา มีความยิ่งใหญ่กว่าอารักษ์อื่น ๆ
ปรากฏเป็นพิธีกรรมต่าง ๆ เช่น พิธีกรรมบวงสรวงเจ้าหลวงคำแดงประจำปีของชาวไทยวนที่จังหวัดเชียงใหม่และจังหวัดพะเยา พิธีกรรมเลี้ยงผีเจ้าหลวงคำแดงของชาวไทลื้อที่จังหวัดพะเยา จังหวัดน่านและจังหวัดเชียงราย พิธีกรรมเลี้ยงผีเมืองของชาวไทใหญ่ที่จังหวัดแม่ฮ่องสอน ฯลฯ โดยอำเภอเชียงดาว โดยเฉพาะดอยหลวงเชียงดาวเป็นพื้นที่ที่มีความสำคัญที่สุดในความเชื่อเรื่องเจ้าหลวงคำแดง พบว่ามีศาลเจ้าหลวงคำแดงในอำเภอเชียงดาวถึง 4 แห่ง มีการสักการะบูชาและจัดพิธีกรรมเลี้ยงผีในวันขึ้น 15 ค่ำ เดือน 9 ของทุกปี
จิมมี ออบรีย์
จิมมี่ อูบรีย์ (23 ตุลาคม ค.ศ. 1887 ที่โบลตัน,แลงคาเชอร์ – 2 กันยายน ค.ศ. 1983 ที่วูดแลนด์, รัฐแคลิฟอร์เนีย) เป็นนักแสดงชาวอังกฤษ คู่กับชาร์ลี แชปลิน และ ลูเรลและฮาร์ดี้ จิมมี่ อูบรีย์ แสดงภาพยนตร์กว่า 419 เรื่อง ระหว่างปี ค.ศ. 1915 จนถึงปี ค.ศ. 1953
ผลงาน
• The King's Thief (1955)
• Dangerous When Wet (1953)
• Jiggs and Maggie in Jackpot Jitters (1949)
• Jiggs and Maggie in Court (1948)
• I Wouldn't Be in Your Shoes (1948)
• Jiggs and Maggie in Society (1947)
• The Green Years (1946)
• Thunder Town (1946)
• Rendezvous 24 (1946)
• Mr. Hex (1946)
• The Drifter (1944)
• Broadway Big Shot (1942)
• Swamp Woman (1942)
• Dangerous Lady (1941)
• Dr. Jekyll and Mr. Hyde (1941)
• The Kid from Santa Fe (1940)
• Law of the Wolf (1939)
• Mr. Moto Takes a Vacation (1939)
• Million Dollar Racket (1937)
• Fast Bullets (1936)
• Too Much Beef (1936)
• Aces and Eights (1936)
• Go Get 'Em Haines (1936)
• Stormy Trails (1936)
• Loser's End (1935)
• Rescue Squad (1935)
• Judgment Book (1935)
• Picture Brides (1934)
• Down for Trouble (1934)
• Inside Information (1934)
• Sons of the Desert (1933)
• .45 Calibre (1932)
• Out of Singapore (1932)
• Bachelor Mother (1932)
• Echo (1932)
• Women Must Marry (1931)
• The Sheriff's Secret (1931)
• Lariats and Six-Shooters (1931)
• The Midnight Special (1930)
• China Slaver (1929)
• That's My Wife (1929)
• The Lookout Girl (1928)
• Willful Youth (1928)
• The Girl He Didn't Buy (1928)
• The Little Wild Girl (1928)
• The Tourist (1921)
• The Blizzard (1921)
• The Nuisance (1921)
• The Backyard (1920)
• Springtime (1920)
• He Laughs Last (1920)
• Pals and Pugs (1920)
• Fists and Fodder (1920)
• Squeaks and Squawks (1920)
• Dames and Dentists (1920)
• Bungs and Bunglers (1919)
• Squabs and Squabbles (1919)
• Mates and Models (1919)
• Yaps and Yokels (1919)
• Flips and Flops (1919)
• Healthy and Happy (1919)
• Tootsies and Tamales (1919)
• Mules and Mortgages (1919)
• Jazz and Jailbirds (1919)
• Laughing Gas (1915)
ตริสตันดากูนยา
ตริสตันดากูนยา (Tristan da Cunha) เป็นเกาะภูเขาไฟที่ห่างไกลจากแผ่นดินใหญ่ในมหาสมุทรแอตแลนติกใต้ แผ่นดินใหญ่ที่ใกล้ที่สุดคือประเทศแอฟริกาใต้ซึ่งอยู่ห่างออกไป 2,816 กิโลเมตร และห่างจากทวีปอเมริกาใต้ถึง 3,360 กิโลเมตร
ประวัติ
เกาะถูกค้นพบครั้งแรกโดยนักสำรวจชาวโปรตุเกสชื่อ ตริสเตา ดา กูนยาในปี ค.ศ. 1506
ไอซี 342
IC 342 (หรือในชื่อ Caldwell 5) เป็นดาราจักรชนิดก้นหอยในกลุ่มดาวยีราฟ ตั้งอยู่ค่อนข้างใกล้กับดาราจักรทางช้างเผือก แม้จะมีขนาดและความสว่างสูง ดาราจักรนี้ตั้งอยู่ในเขตที่มีฝุ่นเยอะใกล้กับศูนย์กลางดาราจักรของเรา ทำให้สามารถมองดูได้ยาก ทำให้มีชื่อเล่นว่า "ดาราจักรที่ถูกซ่อน" (The Hidden Galaxy) แม้ว่าสามารถตรวจจับได้อย่างง่ายดายแม้ในกล้องส่องทางไกล แต่ฝุ่นโมเลกุลอวกาศทำให้ยากต่อการกำหนดระยะทางที่แม่นยำ การประมาณปัจจุบันอยู่ระหว่างจากประมาณ 7 ล้านปีแสง ถึงประมาณ 11 ล้านปีแสง
ดาราจักรนี้ถูกค้นพบโดย William Frederick Denning ใน 1892 เป็นหนึ่งในดาราจักรที่สว่างที่สุดใน IC 342/Maffei Group กลุ่มดาราจักรที่ใกล้กับกลุ่มท้องถิ่นมากที่สุด ซึ่ง เอ็ดวิน ฮับเบิล ในตอนแรกได้มีสมมติฐานว่าเป็นส่วนหนึ่งของกลุ่มท้องถิ่น แต่ในภายหลังได้ถูกยืนยันว่าไม่เป็นสมาชิกอยู่
พระสาสนโสภณ (โกศล สิรินฺธโร)
พระสาสนโสภณ หรือ หลวงพ่อใหญ่ นามเดิม โกศล โพธิ์งาม ฉายา สิรินฺธโร (16 มิถุนายน พ.ศ. 2467 — 9 ตุลาคม พ.ศ. 2563) เป็นพระภิกษุในสังกัดคณะสงฆ์ธรรมยุติกนิกาย ชาวจังหวัดสุรินทร์ และเคยเป็นเจ้าอาวาสวัดสุทธจินดาวรวิหาร ผู้รับใบอนุญาตโรงเรียนวัดสุทธจินดา,เจ้าสำนักเรียนวัดสุทธจินดา, ผู้อำนวยการศูนย์ศึกษาพระพุทธศาสนาวันอาทิตย์ วัดสุทธจินดา, อดีตที่ปรึกษาเจ้าคณะภาค 8 (ธรรมยุต) ดูแลคณะสงฆ์ 6 จังหวัด คือ จังหวัดอุดรธานี หนองคาย เลย สกลนคร หนองบัวลำภูและ บึงกาฬ
ชาติกำเนิด
พระสาสนโสภณ มีนามเดิมว่า โกศล โพธิ์งาม เกิดเมื่อวันจันทร์ แรม 14 ค่ำ เดือน 7 ปี ชวด ตรงกับวันที่ 30 มิถุนายน พ.ศ. 2467 บิดาชื่อ นายสอน โพธิ์งาม มารดาชื่อ  นางสงค์ โพธิ์งาม ที่บ้านระเวียง หมู่ที่ 14 ตำบลเบิด อำเภอรัตนบุรี จังหวัดสุรินทร์
บรรพชา ณ วัดสุทธจินดาเมื่อวันที่ 20 กรกฎาคม พ.ศ. 2483 อายุ 15 ปี โดยมีพระธรรมฐิติญาณ (สังข์ทอง นาควโร) เป็นอุปัชฌาย์ พระมหาดี ญาณาสโย เป็นผู้ให้สรณะและศีลในการบรรพชา อุปสมบท ณ วัดสุทธจินดา โดยมีพระโพธิวงศาจารย์ (สังข์ทอง นาควโร) เป็นอุปัชฌาย์ มีพระมหาดี ญาณาสโย เป็นพระกรรมวาจาจารย์ พระศรีธรรมวงศาจารย์ (จันทร์ เกสโร) วัดสุปัฏนาราม จังหวัดอุบลราชธานี เป็นพระอนุสาวนาจารย์ เมื่อวันที่ 2 มกราคม พ.ศ. 2489 ตรงกับวันพุธ แรม 14 ค่ำ เดือนอ้าย
มรณภาพ
พระสาสนโสภณ​ มรณภาพเมื่อ​วันที่​ 9​ ตุลาคม​ พ.ศ.​ 2563​ เวลา​ 11:56​ น.​ สิริอายุ​ 96 ปี​ พรรษา 75
วันที่ 23 พฤศจิกายน​ พ.ศ. 2564 เวลา 13.26 น. พระบาทสมเด็จพระวชิรเกล้าเจ้าอยู่หัว​โปรดเกล้าโปรดกระหม่อม​ฯพระราชทานเพลิงศพและโปรดเกล้าโปรดกระหม่อม​ฯให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี​ เสด็จพระราชดำเนินแทนพระองค์ ไปยังเมรุชั่วคราว วัดสุทธจินดาวรวิหาร ตำบลในเมือง อำเภอเมืองนครราชสีมา จังหวัดนครราชสีมา เพื่อเป็นประธานในพิธีออกเมรุพระราชทานเพลิงศพ
ราชรัฐมุขนายกลีแยฌ
ราชรัฐมุขนายกลีแยฌ (Prince-Bishopric of Liège) เป็นรัฐของจักรวรรดิโรมันอันศักดิ์สิทธิ์ในกลุ่มประเทศแผ่นดินต่ำในบริเวณที่ปัจจุบันคือประเทศเบลเยียมที่ปกครองโดยเจ้าชายบิชอปแห่งลีเยช (Prince-Bishop of Liège) ก่อตั้งขึ้นในปี ค.ศ. 980 และสิ้นสุดลงในปี ค.ศ. 1795
บิชอปแห่งลีเยชได้รับอำนาจการปกครองทางการเมืองต่อเคาน์ตีฮุย (county of Huy) — ส่วนหนึ่งของมุขมณฑล — ในคริสต์ศตวรรษที่ 10 รัฐมุขนายกขยายตัวต่อไปยังดินแดนรัฐลอร์ดแห่งบูลียงในปี ค.ศ. 1096 (แต่มาเสียให้แก่ฝรั่งเศสในปี ค.ศ. 1678), เคาน์ตีแห่งลูนในปี ค.ศ. 1366 และเคาน์ตีแห่งฮอร์เนในปี ค.ศ. 1568. ราชรัฐมุขนายกลีแยฌมิได้เป็นส่วนหนึ่งชองสหมณฑลแห่งเนเธอร์แลนด์ หรือ เนเธอร์แลนด์ตอนใต้ แต่การปกครองของรัฐได้รับอิทธิดลของดยุกแห่งเบอร์กันดีและต่อมาราชวงศ์ฮับส์บูร์ก
ราชรัฐมุขนายกลีแยฌมาถูกยุบเลิกในปี ค.ศ. 1795 เมื่อพ่ายแพ้ต่อฝรั่งเศส ดินแดนของรัฐถูกแบ่งแยกเป็นจังหวัด (Département) ที่รวมทั้ง Meuse-Inférieure, Ourthe (département) และ Sambre-et-Meuse
วัดกู่สุนทราราม
วัดกู่สุนทราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเสือโก้ก อำเภอวาปีปทุม จังหวัดมหาสารคาม
วัดกู่สุนทราราม หรือ วัดกู่สนาม ตั้งวัดเมื่อ พ.ศ. 2387 ได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2558 แต่เดิมที่ตั้งอยู่บริเวณทิศใต้ของวัดปัจจุบันต่อมาในปี พ.ศ. 2495 พระครูสุนทรสาธุกิจ ได้สร้างสำนักสงฆ์ขึ้นใหม่ ชาวบ้านเรียกว่า "วัดกู่สนาม" เพราะมีกู่หรือโบราณสถานศิลาแลงอยู่ในบริเวณวัด ณ เวลานั้นมีอยู่ 2 วัด คือ วัดบ้านสนาม กับวัดกู่สนาม เมื่อได้ย้ายวัดบ้านสนามมารวมกับวัดกู่สนาม จึงตั้งชื่อใหม่ว่า "วัดกู่สุนทราราม"
โบราณสถานศิลาแลงที่ตั้งอยู่ในวัด ล้อมรอบด้วยแนวกำแพงแก้วก่อด้วยศิลาแลงเช่นเดียวกัน แต่เดิมเคยมีแนวคูน้ำรูปเกือกม้าล้อมรอบแนวกำแพงแก้วอีกชั้นหนึ่ง แต่ปัจจุบันไม่เห็นสภาพแนวคูน้ำแล้ว ส่วนโบราณสถานภายในแนวกำแพงแก้วนั้น เข้าใจว่าคงเป็นปราสาทศิลาแลงตามรูปแบบโบราณสถานในสมัยวัฒนธรรมเขมร ปัจจุบันไม่สามารถระบุรูปทรงได้ เนื่องจากทางวัดได้ก่อสร้างพระพุทธรูปปูนปั้นขนาดใหญ่ครอบทับไว้ตั้งแต่ พ.ศ. 2499 แล้ว แนวกำแพงแก้วงอยู่ในสภาพค่อนข้างดี มีการซ่อมแซมให้อยู่ในสภาพเดิม โดยก่อปูนทรงโค้งปิดทับส่วนบนแนวกำแพงแก้วตลอดแนวทั้งสี่ด้าน
โทชิฮิโกะ เซกิ
โทชิฮิโกะ เซกิ เป็นนักพากย์ชายชาวญี่ปุ่น เกิดเมื่อวันที่ 11 มิถุนายน พ.ศ. 2505 ที่จังหวัดโทจิงิ ประเทศญี่ปุ่น สังกัดค่าย 81 โปรดิวซ์ ผลงานที่สร้างชื่อเสียงให้แก่เขาคือ มัตสึดะ จากเรื่องยาวาระ สาวน้อยยอดนักยูโด บรีด คางะ จากเรื่องไซเบอร์ฟอร์มูล่า ชูราโตะ จากเรื่องชูราโตะยอดองครักษ์ ดูโอ จากเรื่องกันดั้มวิง และโมโมรารอส จากเรื่องมาสค์ไรเดอร์เดนโอ
แหล่งข้อมูลอื่น
1962
สโมสรฟุตบอลลอสแอนเจลิส
สโมสรฟุตบอลลอสแอนเจลิส (Los Angeles Football Club) หรือที่เรียกกันทั่วไปว่า แอลเอเอฟซี เป็นทีมฟุตบอลอาชีพอเมริกัน ซึ่งตั้งอยู่ในลอสแอนเจลิส สโมสรนี้แข่งขันในเมเจอร์ลีกซอกเกอร์ (MLS) ในฐานะสโมสรสมาชิกของฝั่งตะวันตก สโมสรก่อตั้งขึ้นเมื่อวันที่ 30 ตุลาคม ค.ศ. 2014 และเริ่มเล่นในฤดูกาล 2018 ในฐานะทีมขยาย สโมสรเล่นแมตช์เหย้าของพวกเขาที่แบงค์ออฟแคลิฟอร์เนียสเตเดียมซึ่งเป็นสนามกีฬาเฉพาะฟุตบอลที่ตั้งอยู่ใน เอ็กโพซิชันพาร์ก
เจ้าของสโมสรคือ แบรนดอน เบ็ค, แลร์รี เบิร์ก และเบนเน็ตต์ โรเซนธาล สโมสรฟุตบอลลอสแอนเจลิสยังมีเจ้าร่วมอื่น ๆ อีกหลายคน เช่น วิล เฟอร์เรลล์ หัวหน้าโค้ชคนแรกของสโมสรคือ บ็อบ แบรดลีย์ ซึ่งทำหน้าที่ตั้งแต่ปี ค.ศ. 2017 ถึง 2021 ในช่วงฤดูกาลที่สองในปี ค.ศ. 2019 สโมสรฟุตบอลลอสแอนเจลิสได้รับรางวัลโล่ผู้สนับสนุนกับ คาร์ลอส เวล่า กัปตัน สโมสรได้รับ รางวัลผู้เล่นทรงคุณค่า ในปี ค.ศ. 2020 สโมสรฟุตบอลลอสแองเจลิสเป็นรองแชมป์ในคอนคาเคฟแชมเปียนส์ลีก สโมสรคว้าแชมป์เมเจอร์ลีกซอกเกอร์เป็นครั้งแรกในฤดูกาล 2022 ซึ่งจบดับเบิ้ลลีกด้วยรางวัลโล่ผู้สนับสนุนครั้งที่สอง
ตั้งแต่พวกเขาเริ่มแข่งขัน สโมสรฟุตบอลลอสแอนเจลิสมีการแข่งขันที่เป็นคู่ปรับกับแอลเอ แกลักซี ซึ่งเป็นทีมเมเจอร์ลีกซอกเกอร์ที่เก่าแก่กว่าสองทีมในลอสแอนเจลิส การแข่งขันระหว่างทั้งสองสโมสรได้รับการขนานนามว่า เอล ทราฟิโก โดยผู้สนับสนุนของทั้งสองสโมสร
ภานุวัฒน์ จินตะ
ภานุวัฒน์ จินตะ (เกิด 6 มกราคม พ.ศ. 2530) เป็นนักฟุตบอลอาชีพชาวไทย ในตำแหน่งกองกลาง ปัจจุบันเป็นผู้ช่วยผู้ฝึกสอนสโมสรฟุตบอลบ้านบึง ในไทยลีก 3
ศุภชลาศัย
ศุภชลาศัย สามารถหมายถึง
แยกสามกอง
สี่แยกสามกอง ตั้งอยู่บนจุดตัดของทางหลวงแผ่นดินหมายเลข 4024  และ ถนนเยาวราช  ที่ตำบลรัษฎา อำเภอเมืองภูเก็ต จังหวัดภูเก็ต
นอร์ดสตรึม
Nordstrom เป็นเครือข่ายห้างสรรพสินค้าหรูของอเมริกา นอกจากนั้นยังเปิดทำการในแคนาดา สำนักงานใหญ่ตั้งอยู่ในซีแอตเทิล, วอชิงตัน ก่อตั้งในปี 1901 โดยชาวสวีเดนอเมริกัน John W. Nordstrom และ Carl F. Wallin Nordstrom มีร้านรวม 380 ร้าน ใน 40 รัฐของอเมริกา, เปอร์โตริโก และแคนาดา
บริษัทนี้เริ่มต้นเป็นตัวแทนจำหน่ายรองเท้า และขยายให้รวมถึงเสื้อผ้า อุปกรณ์เสริม กระเป๋า เครื่องประดับ เครื่องสำอาง และน้ำหอม บางร้านมีแผนกตกแต่งบ้าน และงานแต่งงานด้วย นอกจากนี้บริษัทยังมีร้านกาแฟในบ้าน ร้านอาหาร และบาร์เอสเปรสโซ่